**Veszprém Megyei Kormányhivatal**

**Környezetvédelmi, Természetvédelmi és Hulladékgazdálkodási Főosztály**

**Környezetvédelmi Osztály**

**Ügyiratszám:  VE/30/07555/2022.**

**Ügyintéző: Báthory Fruzsina**

**Tárgy: Észrevétel a „Tihany 1841/27 hrsz. szabadidő- és lakópark – előzetes vizsgálati dokumentáció” tárgyú vizsgálati eljárásban.**

Tisztelt Kormányhivatal!

Alulírott …………………….(név)……………………….. (lakcím:..................................) alatti lakos a 314/2005. (XII. 25.) Korm. rendelet 3. § (3) bekezdés b) pontja alapján mint hazánk természeti értékeinek  helyzetét figyelemmel kísérő állampolgár a következő észrevételeket kívánom tenni a vizsgált üggyel kapcsolatban:

A sajtóból értesültem hogy milyen újabb, környezetéhez képest méltatlanul eltúlzott méretű, kizárólag lakóingatlan célú beruházás vizsgálatát folytatják.

A látványterveken ábrázolt épületeket méretüknél fogva tájba nem illőnek tartom, tervezett rendeltetésük pedig a a Tihanyi-félsziget tájhasználatának karakterét változtatja meg gyökeresen.  Tihanyban nincs a tervezettekhez fogható méretű és stílusú lakóépület, így az egyes épületek önmagukban is a tájkaraktertől, a megszokott tájhasználattól idegenné válnak, tömeges telepítésük ezt a hatást sokszorosan zavaróvá teszi. Felhívom a t. Hivatal figyelmét  megvalósulásuk esetén előre sejthető távlati következmények mérlegelésére is, különös tekintettel a település világörökségi várományos státuszára.

Kérem továbbá a fentiekre hivatkozással, valamint számos egyéb -ezen észrevétel tárgyát nem képező - okból is a tervezett beruházás számára **környezeti hatásvizsgálat lefolytatásának előírását, megvalósításának környezetivédelmi engedélyhez kötését.**

Köszönettel,

Kelt:

….....................................................